Here is a page extracted from Wikipedia that may contain CSS, HTML, and a lot of unformatted text.

Title: Estafermo
Content: Un estafermo (de l'italiano <stà fermo, «ye quedo» u «ye tieso») ye una figura con forma d'hombre que s'emplegaba en a Edat Meya pa practicar y entrenar a destreza en a luita de caballería.

O monyaco s'entallaba sobre un astil de fusta que teneba un chugadero de currón en a base, y s'aprestaba con un escudo u cosa semellant en un costau y un mallo, cadena u saquet d'arena en l'atro brazo, de manera que cuan o caballero le foteba por un costau se chiraba a-escape, con que o chinete tamién teneba que esquivar o golpe que l'invento le podeba propinar en tornas y que no lo estalapizase.

En a cultura popular 

Anque ya no s'emplega estafermos en o sentiu orichinal, a palabra ha quedau en o vocabulario colectivo pa designar a una persona insubstancial,  lela, inútil u que nomás fa o que se le ordena.

Tamién puede aplicar-se a una persona que ye parada en una situación en a que no s'espera ixo:

En a fiesta de la «Mojiganga» de Graus, «l'Estafermo» ye como se le deciba a o «muyenco» u monyaco que, amontau en burro, se feba paseyar por a villa. Ye un d'os personaches clasicos d'ixa fiesta grausina, en chunto con «el Furtaperas», a qui se pende d'un palo (tocho) en a Casa de la Villa.

Referencias

Se veiga tamién 

Espantallo.
Monyaco.
Monya.
Muyenco.

Vinclos externos 

Caballería
Exercito
Figuras antropomorficas